Surpriza neplăcută pentru turiștii care ajung în Târgul de Crăciun din Craiova: prețurile. Clienți: „Luăm câte puțin”
Târgul de Crăciun din centrul Craiovei a atras deja mii de oameni de când s-a deschis. Mulți dintre ei au avut, însă, o surpriză neplăcută: prețurile mult prea mari. Un pahar cu vin fiert costă 15 lei, o porție de fasole cu cârnați 25 lei, iar pentru o sută de grame de „pomana porcului”, clienții plătesc 12 lei. Chiar și așa, comercianții spun că nu au majorat deloc prețurile față de anul trecut.